Abdullah Ahmad Badawi

Abdullah bin Ahmad Badawi (, ; 26 November 1939 – 14 April 2025) nya siku orang politik Malaysia ti kala nyadi Menteri Besai Malaysia kelima kenyau taun 2003 ngagai 2009. Iya mega nyadi presiden keenam Organisasyen Bansa Melayu Beserakup (UMNO), parti politik pemadu besai (maya nya) di Malaysia, lalu nguluka gempung parlimen Barisan Nasional (BN) ke megai perintah. Iya dikelala enggau nama Pak Lah, Pak reti iya ‘Aya’, lalu Lah diambi ari nama iya ‘Abdullah’. Iya mega kala nyadi Kaban Parlimen (MP) Kepala Batas sepengelama lapan penggal bejurut, ari taun 1978 ngagai 2013. Maya bagi ke dudi maya pemegai perintah Abdullah, perintah iya napi kritik ketegal polisi enggau prestasi ekonomi, nyengkaum pengirau ati pasal inflasyen enggau kos pengidup ke majak niki.

 Pengidup tumu enggau pelajar 
Abdullah ada ba Bayan Lepas, Pulau Pinang dalam ruang bilik ke tebilang ketegal pengarap sida. Aki Badawi ari sukut apai, Syeikh Abdullah Badawi Fahim, bebansa Hadrami.Noor, Elina, Noor, Ismail.   Syeikh Abdullah siku tuai pengarap enggau nasionalis ti dipebasaka, siku ari kaban pemungkal Hizbul Muslimin, ke udah nya dikelala enggau nama PAS. Pengudah meredeka, Syeikh Abdullah nyadi mufti keterubah Pulau Pinang pengudah Meredeka."Case of three Abdullah Badawi's at launching of Institute", The Star, 13 February 2008.   Apai iya, Ahmad Badawi, siku orang ke tebilang ba pengarap sereta kaban UMNO. Indai iya, Kailan Haji Hassan parai di Kuala Lumpur lebuh umur iya manggai 80 taun kena 2 Februari 2004. Aki iya ari sukut indai, Ha Su-chiang (ke mega dikelala enggau nama Hassan Salleh), iya nya siku orang Islam Utsul ke datai ari Sanya ba Hainan.Backman, Michael.  PM meets relatives from China , The Star Online, 22 December 2003. "UMNO man and that 'immigrants' remark suspended". "Chinese/Native intermarriage in Austronesian Asia". 

Abdullah nya siku tarak ba Sekula Tinggi Bukit Mertajam. Iya belajar ba MBS (Sekula Lelaki Methodist) Pulau Pinang lebuh iya Pom 6. Abdullah bulih degree Sarjana Muda Seni dalam Pelajar Islam ari Universiti Malaya dalam taun 1964.

 Pengawa tumu 
Pengudah nembuka pelajar ba Universiti Malaya, iya nyereta Kor Administrasyen enggau Diplomatik Malaysia (leka jaku formal servis perintah). Iya kala mangku pengawa nyadi Direktor Nembiak ba Opis Menteri Nembiak enggau Lumba kelimpah ari Sekretari Kaunsil Engkebut Menua (MAGERAN). Iya nyurutka diri dalam taun 1978 laban deka nyadi kaban parlimen ungkup sitak iya ba Kepala Batas di utara Seberang Perai (ti mega kala diarika apai iya).

 Pengawa politik 
Ba pun maya Mahathir nyadi menteri besai, penyarut nyadi dalam parti UMNO ke megai perintah lalu iya dibagi ngagai dua kem, ke dikelala enggau nama ‘Tim A’, ke mungkur raban ke taluk ngagai Mahathir, enggau ‘Tim B’, ke nyukung ex-Menteri Wang Tengku Razaleigh Hamzah enggau ex-sapit menteri besai Musa Hitam. Mahathir menang, ngujungka Tengku Razaleigh Hamzah dibuai ari UMNO Baru ke baru ditumbuhka. Abdullah siku penyukung rat mentor politik iya Musa Hitam dalam Tim B lalu ketegal nya, iya dibuai ari pangku pengawa Menteri Penyaga Pengelikun Menua dalam Kabinet. Iya enda nyeretai parti Semangat 46 ti ditumbuhka Tengku Razaleigh Hamzah. Semangat 46 diatu udah nadai agi.

Lebuh UMNO (Baru) ditumbuhka dalam bulan Februari taun 1988, Mahathir ke nyadi presiden UMNO enggau menteri besai mai Abdullah masuk komiti pro tem UMNO (Baru) nyadi sapit presiden. Ba taun 1990, Abdullah mengkang ngetanka penuduk iya nyadi sapit presiden. Maya pengawa ngaduka baru Kabinet dalam taun 1991, Mahathir mai iya pulai baru ngagai Kabinet nyadi menteri luar. Iya udah mangku pengawa tu nyentuk ke bulan November 1999, maya Syed Hamid Albar nganti iya. Taja pan iya alah nyadi sapit presiden ba pengawa bepilih UMNO taun 1993, tang iya mengkang dalam Kabinet lalu dipadu nyadi Menteri Luar. Sebedau taun 1998, iya mega kala nyadi Menteri ba Opis Menteri Besai, Menteri Pelajar, Menteri Penyaga Pengelikun Menua, enggau Menteri Luar. Kena 7 Januari 1999, Menteri Besai Mahathir Mohamad nyiri iya nyadi sapit menteri besai nganti Anwar Ibrahim. Abdullah lalu nganti Mahathir nyadi menteri besai dalam taun 2003.

 Pengidup diri empu 
kiri|thumb| Badawi begulai enggau bini iya, Jeanne Abdullah
Kena 20 Oktober 2005, bini Abdullah Badawi, Endon Mahmood, mati ketegal penyakit riman tusu. Endon tetemuka diri bisi penyakit nya dalam taun 2003 seraya menyadi sapit indu iya Noraini ke dulu agi ari nya ditemu bisi penyakit ti sama, mati dalam bulan Januari 2003. Iya nerima perubat di Amerika Syarikat lalu pulai ke Malaysia 18 hari sebedau iya mati. Iya dikubur ba pendam orang Islam, ba Taman Selatan, Presin 20, Putrajaya.

Kena 6 Jun 2007, opis Menteri Besai madahka Abdullah Badawi udah jadi enggau Jeanne Abdullah. Kena 9 Jun, pengerami peribit udah dipejalaika ba rumah Menteri Besai, Seri Perdana, lalu digulu kaban belayan ke semak. Jeanne suba kala jadi enggau menyadi biak niang bini Abdullah Badawi. Iya mega kala nyadi menijar ba kompleks genturung pendiau Seri Perdana lalu bisi dua iku anak ari tikah iya sebedau tu. 

Abdullah udah dikritik ketegal udah ngemendarka menantu iya, Khairy Jamaluddin, nyadi pengaruh ti enda patut dalam politik UMNO.Goh, Melissa (18 November 2006).  

Abdullah mega udah dikritik ketegal udah ngemendarka menyadi iya Fahim Ibrahim Badawi meli 51 peratus kompeni MAS Catering Sdn Bhd ke dipegai perintah. Fahim udah nya nyual saham tu ngagai LSG Skychef Lufthansa enggau penguntung ti besai.

Iya dikelala mega nyadi penyair. Puisi iya I Seek Eternal Peace disalin ngagai lebih 80 bansa jaku lalu dipansutka nyadi bup. 

Kena 11 September 2022, Khairy madahka Abdullah bisi penyakit demensia, enda ulih ngelala tauka ingatka diri sebilik, lalu begunaka kerusi roda.

 Pemidang 
Kena 14 April 2025, Abdullah udah midang ba Institut Jantung Nasional, Kuala Lumpur maya umur 85 taun pukul 7.10 malam.

 Kereban sanding 

 Bacha ke silik agi 

 Bridget Welsh & James Chin (ed) Pengangkat: Taun-taun Abdullah Badawi di Malaysia (KL: SIRD 2013)

 Laman web ke bukai 

 Laman Web Rasmi Perintah Menua Malaysia
 Profil: Abdullah Ahmad Badawi, Berita BBC, 8 Oktober 2008
 Abdullah ti setia menang pengawa pesaing iya Anwar
 thesundaily.com, Penerang penuh ari PM Abdullah Ahmad Badawi
 Video randau begulai enggau Abdullah Ahmad Badawi ba Gerempung Asia, New York 19/10/2009

Kategori:Pengada 1939
Kategori:Pemati 2025
Kategori:Menteri Besai Malaysia